**Μπακί** (*Bâḳî*, 1526 - 7 Απριλίου 1600) (باقى) ήταν το λογοτεχνικό ψευδώνυμο του Οθωμανού ποιητή **Μαχμούντ Αμντουλμπακί** (*Mahmud Abdülbâkî*). Θεωρείται ένας από τους μεγαλύτερους συντελεστές της τουρκικής λογοτεχνίας, και έμεινε γνωστός ως *Sultânüş-şuarâ* (سلطان الشعرا), ή "Σουλτάνος των ποιητών".

Η ζωή του
---------

Ο Μπακί γεννήθηκε σε μια φτωχή οικογένεια στην Χαλάστρα. Ο πατέρας του ήταν μουεζίνης στο Τζαμί Φατίχ. Αρχικά η οικογένειά του τον έβαλαν να μαθητεύσει ως κατασκευαστής ιπποσκευών, αλλά αυτός συχνά έφευγε από τη δουλειά για να παρακολουθήσει μαθήματα στο παραπλήσιο σχολείο. Στο τέλος η οικογένειά του του επέτρεψε να παρακολουθήσει το σχολείο. Ο Μπακί ήταν καλός μαθητής, και παρακολούθησε τις διαλέξεις πολλών διασήμων λεκτόρων της εποχής του. Κατά τη διάρκεια των σχολικών του χρόνων άρχισε να μορφοποιείται το ταλέντο του και ενδιαφέρον του για την ποίηση, βοηθούμενος σε μεγάλο βαθμό από τον καθιερωμένο ποιητή Ζατί (*Zâtî*) (1471 - 1548). Μετά την ολοκλήρωση του σχολείου, διορίστηκε σε διάφορες θέσεις - γενικά ως καδής ή Ισλαμικός δικαστής - στην Οθωμανική γραφειοκρατεία. Ο Μπακί πέθανε στην Κωνσταντινούπολη το έτος 1600. 

Ο Μπακί ήταν πάντα κοντά στο Οθωμανικό παλάτι, κυρίως κατά τη διάρκεια της βασιλείας του Σουλεϋμάν Α', με τον οποίο διατηρούσε καλές σχέσεις. Κατά τη διάρκεια των επακόλουθων βασιλείων του Σελίμ Β' και Μουράντ Γ', παρέμεινε κοντά στο παλάτι και τις κρατικές υποθέσεις, και έγινε επίκεντρο του ενδιαφέροντος τόσο του κοινού όσο και του παλατιού.

Έργα
----

Ο Μπακί έζησε κατά τη διάρκεια της ακμής της Οθωμανικής Αυτοκρατορίας, γεγονός που επηρέασε πολύ την ποίησή του. Βασικά θέματα της ποίησής του είναι η αγάπη, η χαρά του να ζεις και η φύση. Αν και δεν εντοπίζεται σχεδόν καμί Σούφι επιρροή στην ποίησή του - πράγμα που συμβαίνει σε άλλους ποιητές της Οθωμανικής περιόδου - η σύλληψη της αγαάπης όπως αποκαλύπτεται στην ποίησή του δεν είναι εντελώς διαφορετική από την Σούφι αντίληψη. 

Ο Μπακί έγραψε σχετικά μικρό αριθμό έργων κατά τη διάρκεια της ζωής του, καθώς πάντα διεκήρυσσε πως ήθελε να κάνει έργα μεγάλα σε ποιότητα και όχι σε ποσότητα. Ένα από τα πλέον φημισμένα έργα του είναι το *Mersiye-i Hazret-i Süleymân Hân* (مرشيه ﺣﻀﺮت سليمان خان) ("*Ελεγεία για την Εξοχότητά Του Σουλεϋμάν Χαν*"), το οποίο συγκαταλέγεται στα πιο διάσημα ελεγειακά έργα της Τουρκικής λογοτεχνίας.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 1053413262. Ανακτήθηκε στις 16  Οκτωβρίου 2015.
2. ↑  Άαρον Σβαρτς: (Αγγλικά, Ισπανικά, Γαλλικά, Γερμανικά, Τσεχικά, Κροατικά, Τελούγκου) *Open Library*. OL525310A. Ανακτήθηκε στις 9  Οκτωβρίου 2017.
3. 1 2  «Encyclopædia Britannica» (Αγγλικά) biography/Baki. Ανακτήθηκε στις 9  Οκτωβρίου 2017.
4. 1 2  www.bartleby.com/library/bios/index2.html.
5. ↑  (Γερμανικά) *Εγκυκλοπαίδεια Μπρόκχαους*. baki-20. Ανακτήθηκε στις 9  Οκτωβρίου 2017.
6. ↑  *AlKindi*. 3178.
7. ↑  «Library of the World's Best Literature». *Library of the World's Best Literature*. 1897.
8. ↑  Bâkî Encyclopædia Britannica

Εξωτερικοί σύνδεσμοι
--------------------

* kimkimdir.gen.tr - Bâki biyografisi (Βιογραφία στα Τουρκικά)
* edebiyatturk.net - Bâki biyografisi (Βιογραφία στα Τουρκικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 88709578
* **AA**: 17147
* LCCN: n86094583
* ISNI: 0000 0001 1795 0393
* GND: 119498278
* SUDOC: 070177384
* BNF: cb14616824m (data)
* BIBSYS: 90588694
* MusicBrainz: 23cdc6ce-b3d8-444a-b50c-b8d65b249fc0

 |

 |